TPCH:ได้เวลาเก็บหลังร่วงมาเยอะแนะนำ”ซื้อ”ราคาเป้าหมาย 23 บาท
TPCH มองว่า ณ ราคาที่ต่ำกว่า 16.0 บาท ถือเป็นจุดที่น่าลงทุนอย่างยิ่ง เนื่องจากว่าเป็นราคาที่ไม่มี downside คงคำแนะนำ ซื้อ สำหรับ TPCH ที่ราคาเป้าหมาย 23.0 บาท
15 ก.ย. 2559

บล.กสิกรไทย บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH กลับจากงานบริษัทจดทะเบียนพบนักลงทุนด้วยมุมมองที่เป็นบวกต่อภาพรวมของบริษัท จากโรงไฟฟ้าใหม่ที่พึ่งประมูลได้ 3 โรงกำลังการผลิตติดตั้งรวม 26 MW โดยผู้บริหารได้ให้มุมมองว่าการที่บริษัทยอม bid ด้วยราคาค่าไฟที่ต่ำมากเนื่องจากว่าเป็นการกันคู่แข่งไม่ให้เกิดใน 3 จังหวัดชายแดนภาคใต้ ไม่ให้มาแย่ง feedstock เพื่อให้บริษัทมี bargaining power ต่อ supplier ซึ่งมีผลต่อ margin ของโรงไฟฟ้า SPP ที่ปัตตานีในอนาคต รวมถึง 3 โรงใหม่ที่ประมูลได้นี้ด้วย
ทั้งนี้บริษัทยังคงเป้าหมายกำลังการผลิตติดตั้งที่ 200 MW จากที่มีอยู่ในมือแล้ว 110 MW ทั้งนี้ การลงทุนในโรงไฟฟ้าขยะน่าจะได้เห็นความชัดเจนมากขึ้นในไตรมาส 4/59 เนื่องจากทางภาครัฐจะมีการเปิดให้ยื่นเสนอขอขายไฟฟ้า โดย TPCH ก็ได้สัมปทานบริหารจัดการขยะจากองค์การบริหารส่วนจังหวัดนนทบุรีแล้วเป็นจำนวน 3.8 ล้านตัน ซึ่งสามารถรองรับโรงไฟฟ้าขนาดไม่เกิน 10 MW ได้เกือบ 2 โรง
ทั้งนี้บริษัทคาดว่าจะได้รับ PPA ในปลายไตรมาส 1/60 ทั้งนี้ด้วยราคาที่ปรับตัวลงมาอย่างต่อเนื่อง มองว่า ณ ราคาที่ต่ำกว่า 16.0 บาท ถือเป็นจุดที่น่าลงทุนอย่างยิ่ง เนื่องจากว่าเป็นราคาที่ไม่มี downside คงคำแนะนำ ซื้อ สำหรับ TPCH ที่ราคาเป้าหมาย 23.0 บาท